hotchpotch/miracl-hf-unified huggingface dataset:
McMurdo
McMurdo on Yhdysvaltojen kansallisen tiedesäätiön ylläpitämä tutkimusasema Etelämantereella, McMurdon salmessa, Rossin saaren eteläkärjessä. Aseman koordinaatit ovat . Vuonna 1955 perustetulla tutkimusasemalla on majoituskapasiteettia 1258 henkilölle, mikä tekee siitä Etelämantereen suurimman asutuksen.
Maapallon eteläisin toimiva tulivuori, Mount Erebus, sijaitsee 35 kilometriä asemalta pohjoiseen. Erikoiset McMurdon kuivat laaksot sijaitsevat McMurdon salmen vastarannalla.
Asemaan kuuluu vajaa 90 rakennusta ja alueella on toimiva kunnallistekniikka, joka kattaa maan päällä kulkevat vesi- ja sähköjohdot sekä viemäröinnit. Siellä on myös kolme lentokenttää (Williams Field, Sea ice runway ja Pegasus blue ice runway), helikopterikenttä ja satama. McMurdo on maailman eteläisin laivalla saavutettavissa oleva paikka. Tutkimus- ja asuinrakennusten lisäksi tukikohdassa on muun muassa paloasema, voimalaitos ja kauppoja.
Vuoden keskilämpötila McMurdon asemalla on −18 °C. Lämpimin kuukausi on tammikuu, jolloin keskilämpötila on −3 °C ja vuoden kylmimpään aikaan, heinäkuussa, pakkasta on keskimäärin −28 °C. Talven aikana lunta kertyy noin 1,5 metriä, mutta kesäkuukausina aseman ympäristö on lumeton. Tuulen nopeus on keskimäärin 5,1 m/s.
McMurdossa tehtävän tutkimuksen aloja ovat astrofysiikka, biologia, geofysiikka, geologia, glasiologia, ilmastotutkimus, lääketiede, meteorologia sekä valtameritutkimus.
Se kesäni mun
Se kesäni mun on Paula Koivuniemen vuonna 1994 julkaistu albumi. Albumin on julkaissut CD-levynä ja C-kasettina Fazer Musiikki Oy .
Pekko Aikamiespoika (albumi)
Pekko Aikamiespoika on Timo Koivusalon esittämän kuvitteellisen Pekko Aikamiespoika -hahmon albumi, joka sisältää hänen esittämiään lauluja. Albumi on julkaistu vuonna 1992. Koivusalo on itse säveltänyt ja sanoittanut kaikki kappaleet lukuun ottamatta kappaletta ”Rälläti rälläti”, jonka hän on tehnyt yhdessä Joel Hallikaisen kanssa.
”Tekovika”-kappaletta käytettiin vuonna 1993 valmistuneen "Pekko Aikamiespoika" -televisiosarjan tunnusmusiikkina.
Theodore Robinson
Theodore Robinson (3. heinäkuuta 1852 Irasburg, Vermont – 2. huhtikuuta 1896 New York, New York) oli yhdysvaltalainen taidemaalari. Hän oli maansa varhaisimpia impressionismin edustajia. Hän vietti vuosien mittaisen ajanjakson Ranskassa ja oli Claude Monet'n läheinen ystävä Givernyssä.
Robinson palasi vuonna 1892 lopullisesti Yhdysvaltoihin, jossa hän sai elatuksensa kuvataiteen opettajana. Hänen oli ilmeisesti vielä tarkoitus palata entisille asuinsijoilleen Ranskaan, ja hän kirjoitti aiheesta Monet'lle helmikuussa 1896. Hän kuitenkin kuoli äkillisesti astmakohtaukseen New Yorkissa 2. huhtikuuta vain 43-vuotiaana.
Merkittäviä Robinsonin töiden kokoelmia on nähtävillä muun muassa Metropolitan Museum of Artissa, Corcoran Gallery of Artissa ja Art Institute of Chicagossa.
Pet Alien
Pet Alien on Daytime Emmy ehdokkuuden saanut yhdysvaltalainen tietokoneanimaatio, jonka tuotti yhdysvaltalainen animointiyhtiö Mike Young Productions. Sarjan loi Jeff Muncy Cartoon Networkille, jossa se esiintyi ensi kerran 23. tammikuuta 2005. Sarja kesti yhteensä 3 tuotantokautta sisältäen yhteensä 39 jaksoa, joista viimeinen esitettiin 26. toukokuuta vuonna 2005. Pet Alienin neljäs tuotantokausi peruutettiin huonojen katsojalukujen vuoksi. Sarja oli eräänlailla poikkeus muista animaatiosarjoista, jossa avaruusoliot asuvat maapallolla, eivätkä pitäneet minkäänlaista naamiointia, kuten esimerkiksi Transformers -animaatioissa.
Tarina kertoo 13-vuotiaasta pojasta nimeltä Tommy Cadle, joka asuu viiden avaruusolion kanssa majakassa. Sarja sijoittuu kuvitteelliseen kaupunkiin nimeltä DeSpray Bay, jossa seurataan Tommyn kiireistä elämää viiden avaruusolion kanssa, jotka ovat kotoisin Conforma planeetalta, josta he törmäsivät eräänä päivänä aluksellaan majakkaan ja ovat siitä lähtien olleet Tommyn luona.Huonojen katsojalukujen vuoksi, sarja sai kuitenkin yhden ehdokkuuden.
Belgian Grand Prix 2007
Belgian Grand Prix 2007 (virallisesti 2007 Formula 1 ING Belgian Grand Prix) oli Formula 1 -kauden 2007 14. osakilpailu, joka ajettiin 14.–16. syyskuuta Circuit de Spa-Francorchamps'n moottoriradalla Belgiassa. Kilpailun voitti Ferrarin Kimi Räikkönen. Ferrari varmisti kaksoisvoitollaan samalla valmistajien maailmanmestaruuden.
American Wirehair
American wirehair on pääosin Yhdysvalloissa tavattava kissarotu. Rotu syntyi spontaanin mutaation seurauksena New Yorkissa vuonna 1966. Tämänkaltaiset spontaanien mutaatioiden kautta syntyneet uudet rodut ovat melko harvinaisia. American wirehairin tyypilliset ominaisuudet ovat harva ja kauttaaltaan kihara peitinkarva. Jotkin karvat saattavat olla koukkumaisia. American wirehair -kissat ovat ruumiinrakeenteeltaan keski- tai suurikokoisia kissoja, melko lihaksikkaita ja pyöreäpäisiä. Wirhair-kissat ovat hyvin samankaltaisia kuin American shorthair-rodun kissat.
Rodun kanta on hyvin pieni: vuonna 2002 rekisteröityjä wirehair-kissoja oli 39 ja vuotta myöhemmin kissoja oli enää 22.
Nykyinen Wirehair polveutuu newyorkilaisesta naaraasta, joka synnytti vuonna 1966 kuusi pentua, joista yhdellä pennulla oli poikkeuksellisen kihara turkki. Kissaa kutsuttiin myöhemmin nimellä Adam. Adam oli punavalkoinen urospentu. Pentua käytettiin erikoisen, kiharaturkkisen kissarodun kehitykseen, mutta wirehair-kissoja on nykyisin vain vähän Yhdysvaltojen ulkopuolella. Muutama vuosi sitten kissoja on viety Kanadaan ja Saksaan. Kaikki nykyiset wirehair-yksilöt voidaan jäljittää Adamin sukulaiseksi.
Timantti (albumi)
Timantti on Paula Koivuniemen albumi, joka julkaistiin 14. marraskuuta 2007 levymerkillä Edel Records. Se debytoi Suomen virallisen listan sijalla 11. Levy myi kultaa ja palkittiin Emma-gaalassa vuoden iskelmäalbumina.
Musiikkitoimittajat valitsivat "Timantin" vuoden 2007 levyksi.
Ariel (kaupunki)
Ariel (‎; ) on Israelin siirtokunta Länsirannalla. Ariel on perustettu 1978 ja sen väkiluku vuonna 2004 oli 16 414. Se on viidenneksi suurin Länsirannan siirtokunnista. Israelin sisäministeriö antoi sille kaupunkioikeudet 1998. Myös Raamatussa tunnetaan samanniminen Arielin kaupunki.
Ariel sijaitsee 40 kilometriä Tel Avivista itään, 40 kilometriä Jordan-joesta länteen ja 60 kilometriä luoteeseen Jerusalemista. Kaupungissa on useita ostoskeskuksia, kirjasto, neljätoista ortodoksijuutalaista synagogaa ja kaksi teollisuusaluetta.
Arielissa sijaitsee myös Samarian yliopistokeskus, jossa on 9 500 opiskelijaa, sekä juutalaisia että arabeja.
Kevin Whately
Kevin Whately (s. 6. helmikuuta 1951 Newcastle upon Tyne) on englantilainen näyttelijä. Hän on esiintynyt lukuisissa rooleissa niin teatterilavalla, televisiossa kuin elokuvissakin.
Televisiorooleista tunnetuimmat lienevät Neville Hope sarjassa "Näkemiin vaan, muru!", lääkäri Jack Kerrush sarjassa "Elämä käsissä", sekä ylikonstaapeli Robbie Lewis "Komisario Morsessa". Sarja päättyi vuonna 2000 päähahmon kuolemaan, mutta myöhemmin Whatelyn roolia on jatkettu spin-off-sarjassa "Komisario Lewis".
Whately esiintyi myös elokuvassa "Englantilainen potilas".
The Wild, the Innocent &amp; the E Street Shuffle
The Wild, the Innocent & the E Street Shuffle on amerikkalaisen laulaja-lauluntekijä Bruce Springsteenin toinen albumi. Se julkaistiin debyyttialbumin tavoin vuonna 1973.
Kaikki kappaleet sanoittanut ja säveltänyt Bruce Springsteen.
Foroneus
Foroneus oli kreikkalaisessa mytologiassa jokijumala, joka oli Inakhoksen ja nymfi Melian poika. Hänen sisaruksiaan olivat Aigaleus ja Io. Toisen uskomuksen mukaan Foroneus ei olisikaan ollut jokijumala, vaan ensimmäinen Argoksen alueella asunut ihminen, joka keksi myös tulenkäytön – eikä Prometheus, joka yleisemmän version mukaan oli varastanut sen Olympoksen jumalilta. Tämän lisäksi Heran palvonta ja sepäntaidot lasketaan hänen aloittamikseen.
Foroneus seurasi isäänsä valtakunnan hallitsijana. Hän laajensi valtansa yli koko Peloponnesoksen ja perusti "Foroneian" kuningaskunnan ja perusti kauppasiirtokunnan, josta myöhemmin muodostui Argoksen kaupunki.
Foroneuksella oli kaksi puolisoa: nymfi Teledike, jonka kanssa hänellä oli lapset Niobe ja Apis, ja nymfi Kerdo, jonka kanssa hänellä oli Megaran ensimmäinen kuningas Kar. Kuolemansa jälkeen hänet haudattiin Argokseen, jossa häntä vielä Pausaniaan aikana palvottiin. Hänen poikansa Apis seurasi isäänsä valtaistuimelle.
Isänsä mukaan Io tunnettiin myös nimellä "Foronis".
Zeuksen puoliso Hera ja merenjumala Poseidon pyysivät jokijumalia Foroneusta, Asterionia, Kefisosta ja Inakhosta päättämään, kumpi heistä saisi hallita Argolissa. Nämä ratkaisivat kiistan Heran hyväksi, jolloin Poseidon suitsi rangaistukseksi jokien alkulähteet niin, että joet kuivuivat aina silloin, kun pelkät sateet eivät tuoneet tarpeeksi vettä.
Mommilan kartano
Mommilan kartano sijaitsee Hausjärven kunnan koillisosassa Mommilanjärven pohjoisrannalla. Ennen vuotta 2010 kartano sijaitsi Lammin kunnan eteläosassa, mutta Lammin tultua liitetyksi Hämeenlinnaan vuonna 2009, kartanon ympäristö liitettiin Hausjärveen.
Kartano on perustettu 1600-luvun alussa. Sen nykyinen päärakennus on vuodelta 1859, mutta sitä on korjattu ja muutettu useaan kertaan. Kartanon tunnetuin omistaja on ollut Alfred Kordelin, joka surmattiin kartanon lähellä marraskuussa 1917 niin sanottujen Mommilan veritekojen yhteydessä. Kartano on edelleen yksityisomistuksessa.
Anita Ward
Anita Ward (s. 20. joulukuuta 1956, Memphis, Tennessee, Yhdysvallat) on afroamerikkalainen poplaulaja. Hän nousi vuonna 1979 kansainväliseksi listaykköseksi singlellä "Ring My Bell", joka Suomessa tunnetaan myös Vicky Rostin käännösversiona "Soita kelloain". Ward jäi käytännössä yhden hitin ihmeeksi; toinen, huomattavasti vähäisempi menestys tuli singlellä "Don't Drop My Love" (U.S. Pop #87). Tästä huolimatta Ward on jatkanut esiintymisiään 2000-luvulle.
Itämainen lyhytkarva
Itämainen lyhytkarva on siamilaistyyppinen kissarotu, josta tunnetaan satoja värimuunnoksia.
Risteyttämällä siamilaisia ja muita lyhytkarvoja, saatiin linjakas itämaistyyppinen kissa, jolla ei ollut naamiota. Rotumääritelmä hyväksyttiin 1970-luvun lopulla. Sana itämainen ei tarkoita välttämättä rodun alkuperää, vaan kissan siroa rakennetta, jollainen on itämaisilla kissaroduilla.
Itämaiset ovat perineet siamilaiskissojen vilkkauden ja uteliaisuuden. Ne ovat rakastettavia ja touhukkaita seuralaisia. Hyväksyttyjä värejä:
Oricat Ry
Snowshoe
Snowshoe on amerikkalainen kissarotu. Kissalla on itämaistyyppinen ruumiinrakenne, mutta se on nykyisiä itämaisia isompi ja vankempi. Vähän kuin kolmenkymmenen vuoden takainen siamilainen.
1960-luvulla Pennsylvaniassa asuva siamilaiskissojen kasvattaja Dorothy Hinds-Daughteryn omistuksessa oleva kissa synnytti tavallisen siamilaispentueen. Kolmella pentueen pennuista oli kuitenkin hyvin yksilöllistä, ennennäkemätöntä kuviointia, joka koostui valkoisista jaloista ja pienistä valkoisista kuvioista pentujen turkeilla. Kuvioinnista innostuneena Hinds-Daughtery alkoi kasvattaa samankaltaisia kissoja nimellä "Snowshoe".
Lopulta nainen kuitenkin luopui kissojen kasvatuksesta, ja Snowshoe-rotua alkoi kasvattaa Vikki Olander. Olander kirjoitti kissoille ensimmäisen rotumääritelmän, ja hankki kissat "kokeellinen rotu" statukselle CFF:ään sekä ACA:an vuonna 1974.
Vuoteen 1977 asti Olander oli ainoa Snowshoe-kasvattaja koko Yhdysvalloissa, kunnes joukkoon liittyi Jim Hoffman sekä Georgia Kuhnell. Vuonna 1983 he hankkivat itselleen CFF:ltä mestarin statuksen. Vikki Olander joutui kuitenkin lähtemään joukosta suvussaan olleen kissa-allergian takia.
Snowshoe oli kuitenkin jo hyvin vahvistunut rotu, ja vuonna 1990 se sai mestaristatuksen American Cat Fanciers Assocationilta.
Järkkymättömän rauhallisuutensa ansiosta snowshoe on ihanteellinen näyttelykissa. Kissa on utelias ja lempeä.Standardi tuntee kaksi muunnosta:
Barbara Krafft
Barbara Krafft (1. huhtikuuta 1764, Iglau – 28. syyskuuta 1825, Bamberg) oli saksalainen taidemaalari.
Krafftin isä oli hovimaalari Johann Nepomuk Steiner, ja Barbara opiskeli alun perin hänen johdollaan. Myöhemmin hän pääsi Wienin taideakatemiaan. Hän meni naimisiin apteekkari Josef Krafftin kanssa, ja vuonna 1792 syntyi poika Johann August, myöhemmin itsekin taidemaalari.
Krafft lähti Wienistä Salzburgiin ja lopulta Prahaan, jossa hän asui vuoteen 1803. Vuodet 1803–1821 hän vietti Salzburgissa. Hän kuoli 61-vuotiaana Bambergissa. Nykypäivänä taiteilijan tunnetuin työ on vuonna 1819 valmistunut postuumi muotokuva Wolfgang Amadeus Mozartista.
Onyx (joki)
Onyx on Etelämantereen pisin joki ja mantereen suurin virtaavan veden esiintymä. Se virtaa McMurdon kuiviin laaksoihin kuuluvassa Wrightin laaksossa runsaan kahdenkymmenen kilometrin matkan idästä länteen. Joki saa alkunsa alemmalta Wrightin jäätiköltä ja sen virtaussuunta on merestä poispäin. Leveä ja matala Onyx kerää laakson maapohjasta runsaasti suoloja ja laskee hypersuolaiseen Lake Vandaan, joskaan joen vesimäärä ei kaikkina vuosina riitä sinne saakka.
Onyx-joessa ei ole kaloja, mutta mikrobitasoista elämää siinä esiintyy.
Hans Christian Gram
Hans Christian Gram (13. syyskuuta 1853 – 14. marraskuuta 1938) oli tanskalainen bakteriologi ja lääkäri. Hänen vanhempansa olivat professori Frederik Terkel Julius Gram ja Louise Christiane Roulund. Gram aloitti nuorena kasvitieteen opinnot, valmistui vuonna 1871 ja toimi eläintieteilijä Japetus Steenstrupin assistenttina 1873–1874. Pian hän kiinnostui lääketieteestä, ja valmistui Kööpenhaminan yliopistosta lääkäriksi vuonna 1878. Gram matkusti vuosina 1878–1885 ympäri Eurooppaa perehtyen farmakologiaan ja bakteriologiaan Strassburgissa, Marburgissa ja Berliinissä. Hän meni naimisiin vuonna 1889 Louise I. C. Lohsen kanssa. Vuonna 1891 hänet nimitettiin Kööpenhaminan yliopiston farmakologian professoriksi.
Gram kehitti Berliinissä vuonna 1884 menetelmän, jonka avulla bakteerit voitiin erottaa kahteen tyyppiin soluseinän rakenteen mukaan. Värjäysmenetelmän nimeksi vakiintui keksijänsä mukaan gramvärjäys, ja bakteerit voitiin luokitella grampositiivisiin tai gramnegatiivisiin tyyppeihin. Menetelmä on modernissa mikrobiologiassa edelleen laajassa käytössä bakteerien tunnistamisprosessissa.
Kaitinano Mwemweata
Kaitinano Mwemeata (s. 22. heinäkuuta 1984 Butaritari)
on kiribatilainen yleisurheilija, joka on edustanut maataan useissa arvokisoissa eri lajeissa. Hänen päämatkansa on naisten 100 metrin juoksu. Ateenan kesäolympialaisissa 2004 hän oli ensimmäinen kiribatilainen, joka esiintyi olympialaisissa. Tulos 13,07 naisten 100 metrillä on hänen ennätyksensä ja se oli kisojen yhdeksänneksi hitain aika.
Hän ei ole koskaan rikkonut kansainvälisten yleisurheilukilpailujen karsintarajoja, mutta on päässyt mukaan maansa parhaana naisurheilijana.
Yleisurheilun maailmanmestaruuskisoihin Mwemeata on osallistunut kahdesti. Edmontonissa 2001 hän juoksi 200 metriä ennätysaikaansa 28,76. Tämä tulos oli kisojen hitain.
Helsingissä 2005 hänen aikansa 100 metrillä oli 13,80, mikä oli toiseksi hitain aika.
Helsingissä oli Mwemeatan mukaan niin kylmä, että ”lämmittelyn jälkeen tuntui, että lihakset olivat vain rasittuneita mutta eivät yhtään lämpimiä.”
Osakan maailmanmestaruuskilpailuihin 2007 hänen oli tarkoitus osallistua, jos saisi töistä vapaata.
Mikronesian mestaruuskilpailuissa Mwemeata on voittanut pituushypyssä kultaa vuonna 2003 tuloksella 450.
Vuoden 2006 Kiribatin mestaruuskilpailuissa Mwemweata voitti kultaa pituushypyssä (459), 100 metrillä (14,0), 200 metrillä (28,8), 400 metrillä (1.09,60) ja kolmiloikassa (903) sekä hopeaa korkeudessa (130) ja pronssia kuulantyönnössä (820).
Hänellä on hallussaan maansa ennätykset 100 metrillä (13,07), 200 metrillä (28,76) ja 400 metrillä (1.08,7).
Pupu Tupuna
Pupu Tupuna on lastenkirjailija Pirkko Koskimiehen luoma kirjahahmo. Koskimies on julkaissut Pupu Tupuna -aiheisia lastenkirjoja vuodesta 1972. Ensimmäiset Pupu Tupuna -kirjat tehtiin alun perin kuulovammaisille lapsille, mutta ajan kanssa kirjat vetosivat kaikkiin lapsiin.
Pupu Tupuna asuu Pupula-nimisessä paikassa ystäviensä kanssa. Eräs näistä ystävistä on Hippi-hiiri. Hänen kotinsa on pienessä punaisessa leikkimökissä.
Ritarikunta (yhtye)
Ritarikunta oli suomalainen, turkulaisista muusikoista koostuva rap-yhtye. Yhtyeen muodostavat rap-artistit Lempi-Joe (tunnetaan myös nimillä "Hopee" ja "HP") ja Chyde (tunnetaan myös nimillä "Chydeone" ja "Chyde1") sekä DJ Oddjob, tuottaja Jesse J (Jesus) ja live-miksaaja Varissuo. Ritarikunta on julkaissut yhteensä neljä studioalbumia, joista kaksi ensimmäistä julkaisi Ranka Recordings ja kaksi viimeistä Monsp Records.
Kaikki Ritarikunnan jäsenet ovat olleet aktiivisia myös yhtyeen ulkopuolisissa projekteissa. Chyde (Niko Toiskallio) tunnettiin 1990-luvun alussa nimellä "Nikke T" ja vuonna 2003 mies julkaisi "Vaihtelevaa ihmisyyttä" -nimisen sooloalbumin käyttäen nimeä "Chydeone". Hopee julkaisi oman sooloalbuminsa "Rakkauden vuoksi" vuonna 2004 nimellä "Lempi Joe". Myös Varissuolla, Jessellä ja Oddjobilla on omia, Ritarikuntaan liittymättömiä viritelmiä.
17. maaliskuuta 2010 Ritarikunta ilmoitti julkaisevansa uuden albumin. Sitä ennen julkaistaan mixtape nimeltä "AlbumiPromo – TKUG Mixtape". Yhtyeen viides studioalbumi "Ritarikunta-Albumi" julkaistiin 21. huhtikuuta 2010. Albumi nousi ilmestymisviikollaan (17/2010) Suomen virallisen listan sijalle 29. Lempi-Joe kertoi Redrum-187:n haastattelussa syksyllä 2011, että "Ritarikunta" -nimellä ei todennäköisesti enää tehdä musiikkia. Myöhemmin myös Chydeone vahvisti asian Basson keskustelufoorumilla.
Lavinia Fontana
Lavinia Fontana (24. elokuuta 1552 Bologna – 11. elokuuta 1614) oli italialainen taidemaalari.
Fontanan isä oli taidemaalari Prospero Fontana. Lavinian varhaisin tunnettu, nykyisin kuitenkin kadonnut, teos on vuodelta 1575. Hän tuli tunnetuksi muotokuvien tekijänä, mutta loi myös laajoja uskonnollisia teoksia.
Fontana meni vuonna 1577 naimisiin Paolo Zappin kanssa. Hän synnytti yksitoista lasta. Perhe muutti vuonna 1603 paavi Klemens VIII:n kutsusta Roomaan, jossa Fontana kuoli 1614.
Fontanalta on säilynyt 32 työtä, joiden tiedetään varmasti olevan hänen. Huomattava osa tuotannosta on kadonnut vuosisatojen saatossa, ja osa lienee mennyt väärän taiteilijan nimiin.
Valkovenäjän translitterointi
Valkovenäjän translitterointi on valkovenäjänkielisen tekstin esittämistä jollakin muulla muulla kirjaimistolla kuin kyrillisellä. Suomen kielessä valkovenäjän translitterointiin käytetään Suomen Standardisoimisliiton laatimaa SFS 4900 -standardia. Kansainväliseen käyttöön on tarkoitettu Organisation internationale de normalisationin ISO 9 -standardi.
SFS 4900 -standardia eli kansallista standardia käytetään kaikessa suomenkielisessä tiedonvälityksessä kuten yksityishenkilöiden välisessä viestinnässä, sanoma- ja aikakauslehdistössä, televisiossa, kaunokirjallisuudessa, yleistajuisessa tietokirjallisuudessa sekä suomenkieliseen kirjallisuuteen keskittyvissä kirjastoissa. SFS 4900 -standardin mukaisesti translitterointua valkovenäjänkielistä tekstiä ei voida mekaanisesti palauttaa takaisin alkuperäiseen kyrilliseen asuunsa.
ISO 9 -standardia eli kansainvälistä standardia käytetään nimensä mukaisesti kansainvälisessä tiedonvälityksessä. Merkittävimmät käyttöalat ovat bibliografiat, tieteellisten kirjastojen tietojärjestelmät, tieteellinen tutkimus ja muu kansainvälinen toiminta. ISO 9 -standardin mukaisesti translitterointu teksti voidaan mekaanisesti palauttaa takaisin alkuperäiseen kyrilliseen asuunsa.
Scatman’s World
Scatman's World on Scatman Johnin vuonna 1995 ilmestynyt debyyttialbumi. Albumi lasketaan John Larkinin ensimmäiseksi viralliseksi albumiksi, koska vuonna 1986 ilmestynyt albumi "John Larkin" ei ollut kaupallisessa julkaisussa.
Albumilta löytyvät muun muassa artistin uran tunnetuimmat kappaleet "Scatman's World", "Scatman" ja "Popstar".
Suomessa albumi pysyi Suomen virallisella listalla 13. viikkoa, joista parhaimmat sijoitukset viikoilla 32/1995 ja 33/1995 1. sija.
Isohelokki
Isohelokki ("Oenothera missouriensis") on aurinkoisen paikan perenna.
Isohelokki kasvaa 15–20 cm korkeaksi. Sen kasvutapa on lamoava. Varsi on punertava. Tummanvihreät, nahkeat lehdet ovat kapeita ja teräväkärkisiä. Torvimainen kukka on halkaisijaltaan noin kymmensenttinen ja vaaleankeltainen. Kasvi kukkii heinä-syyskuussa.
Isohelokki on kotoisin Yhdysvalloista.
Isohelokki viihtyy aurinkoisella paikalla, jopa kivikkoryhmissä.
Pekka Jaatinen
Pekka Jaatinen (s. 5. kesäkuuta 1966 Raahe) on suomalainen kirjailija.
Jaatinen valmistui vuonna 1988 merkonomiksi markkinointilinjalta Raahen Porvari- ja Kauppakoulussa ja vuonna 1997 taiteen kandidaatiksi Lapin yliopistosta pääaineenaan mediatiede. Hänen esikoisteoksensa on vuonna 2000 ilmestynyt romaani "Tilkkutäkkiplanetaario", joka oli ehdolla Helsingin Sanomien esikoiskirjapalkinnon saajaksi. Jaatisen tunnetuin kirjallinen työ on viisiosainen "Lapin sota" -romaanisarja, johon hän on tehnyt pohjatyön muun muassa haastattelemalla aikalaisia ja tutustumalla Lapin sodan tapahtumapaikkoihin. Kirjailijan työnsä ohella Jaatinen toimii sivutoimisena kirjallisuuskriitikkona sanomalehti "Kalevassa".
Jaatinen harrastaa kuntourheilua ja on entinen kansallisen tason amatöörikilpanyrkkeilijä. Lokakuussa 2007 häneltä julkaistiin kustantajan tilaustyö, henkilökuva nyrkkeilijä Amin Asikaisesta. Teos oli Vuoden urheilukirjaehdokas.
Jaatinen on saanut työskentelyapurahoja muun muassa Suomen Kulttuurirahaston Keskusrahastosta, Lapin rahastosta, Lapin taidetoimikunnalta, WSOY:n Kirjallisuussäätiöltä, Alfred Kordelinin säätiöltä, Jenny ja Antti Wihurin Rahastosta, Suomen elokuvasäätiöltä ja Kirjastoapurahalautakunnalta.
Vuonna 2008 Rovaniemen kaupunki palkitsi Jaatisen kulttuuritekopalkinnolla ansioista Lapin sotaa käsittelevässä saksalaisessa "Krieg in der Arktis" -tv-dokumentissa. Vuonna 2016 Suomen Nyrkkeilyliitto myönsi Jaatiselle pronssisen ansiomerkin nyrkkeilyn hyväksi tehdystä työstä. Pohjois-Pohjanmaan Sotaveteraanipiiri myönsi Jaatiselle 2016 huomionosoituksen – numeroidun standaarin – veteraanien perintöä säilyttävästä kirjallisesta työstä, ennen kaikkea "Lapin sota" -romaanisarjasta. Vuonna 2017 Jaatinen sai Pohjolan Osuuspankin Helmi-palkinnon kunniamaininnan "Lapin sota" -romaanisarjasta.
Pekka Jaatinen on naimisissa toimittaja Sari Jaatisen kanssa.
Gram
Gram voi tarkoittaa seuraavia asioita:
Apis (kreikkalainen mytologia)
Apis () oli kreikkalaisessa mytologiassa Argoksen kuningas, Foroneuksen ja nymfi Telediken poika. Hänen sisarensa oli Niobe.
Isältään Foroneukselta Apis peri Peloponnesoksen herruuden, ja antoi hallitsemalleen alueelleen nimen "Apia". Pausaniaan mukaan Peloponnesos tosin sai nimensä Sikyonin Apiksen, joka oli Telkhinin poika ja Thelksionin isä, mukaan.
Apiksen luotua maahan tyrannian, hän joutui Thelksionin ja Telkhinin hyökkäyksen kohteeksi ja kuoli lapsettomana. Hänet tunnettiin kuolemansa jälkeen Serapiksena. Apollodoros tosin mainitsee Apiksen, Foroneuksen pojan, kuolleen Aitoliassa, mutta hän sekoittaa tämän saman nimiseen Iasonin poikaan.
Apiksen murhan kosti myöhemmin Argos Panoptes, ja Apista seurasi valtaistuimelle hänen sisarensa Nioben poika Argos.
Ruotsin luonnonhistoriallinen museo
Ruotsin luonnonhistoriallinen museo () on luonnonhistoriallinen museo Ruotsin pääkaupungissa Tukholmassa. Museon perusti vuonna 1819 Ruotsin kuninkaallinen tiedeakatemia. Museo irrotettiin akatemiasta vuonna 1965.
Museo toimii nykyisin Norra Djurgårdenin kaupunginosassa Frescatin alueella lähellä Tukholman yliopistoa. Arkkitehti Axel Anderbergin suunnittelema museorakennus on rakennettu 1907–1916. Samassa rakennuskompleksissa on myös tiedeakatemian tilat.
Pääsykoe
Pääsykoe on oppilaitoksen järjestämä koe, jolla valitaan uusia opiskelijoita. Tyypillisesti pääsykokeita järjestävät korkeakoulut keväisin. Pääsykokeita on monia erilaisia, esimerkiksi Taideteollinen korkeakoulu antaa ennakkotehtäviä tehtäväksi, kun taas monet muut yliopistot järjestävät kirjallisia tai matemaattisia pääsykokeita. Useat tahot, kuten oppilaitosten opiskelijajärjestöt, järjestävät maksua vastaan valmennuskursseja, joilla valmistaudutaan nimenomaan pääsykoetta varten. Tarjolla on myös ilmaisia pääsykoeoppaita.
Pääsykokeen lisäksi oppilaita voidaan karsia muilla tavoin, esimerkiksi haastatteluilla tai soveltuvuuskokeilla. Pääsykokeen rinnalla yleensä myös ylioppilastodistuksen arvosanoilla on painoarvoa opiskelijavalinnoissa.
Kylarabes
Kylarabes (, ) oli kreikkalaisessa mytologiassa Argoksen kuningas ja Stheneloksen poika. Anaksagoraan jälkeläisenä hän lukeutui anaksagorideihin, kuten myös hänen veljensä Kometes.
Kun biantidi Kyanippos kuoli lapsettomana, ja melampodidien Amfilokhos Troijan sodan jälkeen muutti nykyiseen Amfilokhiaan, siirtyi koko Argoksen alueen valtius Kylarabeelle ja siten jälleen viidennessä polvessa anaksagorideille. Kun hän myöhemmin kuoli ilman perillisiä, tehtiin Oresteesta, Agamemnonin pojasta, Argoksen kuningas.
Markku Salminen (kirkkoherra)
Markku Salminen (s. 31. joulukuuta 1961 Kuusankoski) on vuodesta 2009 toiminut Helsingin ortodoksisen seurakunnan kirkkoherrana. Hän on aikaisemmin toiminut seurakunnan toisena pappina (vuodesta 1997) ja Tukholman suomalaisen ortodoksisen seurakunnan kirkkoherrana 1992-1997. Salminen on koulutukseltaan teologian maisteri ja merkonomi. Salminen on kouluttautunut myös työnohjaaksi. Isä Markku on naimisissa ja hänellä on vaimonsa Ullan kanssa kolme lasta.
Espoo Ciné
Espoo Ciné on kansainvälinen elokuvafestivaali, joka järjestettiin vuoteen 2016 asti elokuun loppupuolella Espoossa. Vuonna 2017 festivaalin järjestämisajankohta siirtyi toukokuulle. Festivaali on toiminut vuodesta 1990 ja sitä järjestää Espoon elokuvajuhlat ry.
Espoo Ciné on keskittynyt alusta saakka uuteen eurooppalaiseen elokuvaan. Tämän lisäksi festivaalilla on perinteisesti omat sarjansa lasten ja nuorten elokuville, dokumenteille sekä homoelokuville. Ohjelmistoon kuuluu vuosittain myös vähintään yksi ulkoilmanäytös. Vuosina 1999–2013 festivaalilla jaettiin Méliès d’Argent -palkinto parhaalle eurooppalaiselle fantasiaelokuvalle.
Espoo Cinén pääasiallisina esityspaikkoina Tapiolassa toimivat Espoon kulttuurikeskuksen kaksi salia (Tapiolasali ja Louhisali) sekä elokuvateatteri Kino Tapiola. Vuodesta 2010 alkaen näytöksiä on järjestetty myös Leppävaaran Finnkino Sellossa (entinen Bio Rex Sello).
Espoo Cinéssä esitetään vuosittain noin 70–100 pitkää elokuvaa ja valikoima lyhytelokuvia. Vuonna 2009 festivaali laajeni kuusipäiväisestä kymmenpäiväiseksi ja kävijämäärä ylitti 27 000. Espoo Ciné on yksi Suomen suurimmista elokuva-alan tapahtumista.
Argos (mytologia)
Argos (, "miehekäs") oli kreikkalaisessa mytologiassa saman nimisen kaupungin, Argoksen, perustaja ja Zeuksen ja Nioben poika. Hänen setänsä Apiksen kuoltua lapsettomana hän peri tämän yli Peloponnesoksen leviävän valtakunnan kuninkuuden ja nimesi sen mukaansa.
Argos meni naimisiin Euadnen kanssa, ja heille syntyi lapset Ekbasos, Peiras, Epidauros ja Kriasos. Gaius Iulius Hyginus kertoo lapsia olevan kolme, ja heidän nimensä olivat Kriasos, Piranthos ja Ekbasos, kun taas Pausanias kertoo Argoksen seuranneen valtaistuimelle suoraan Foroneuksen, jonka tyttären poika hän siis oli, jälkeen ja saaneen lapset Peirasos ja Forbas.
Argosta seurasi valtaistuimelle hänen poikansa Kriasos.
Luettelo Jyväskylän pienalueista
Tämä artikkeli on luettelo Jyväskylän pienalueista suur- ja tilastoalueiden mukaan ryhmiteltynä. Jyväskylän kaupunki on tilastoissa jaettu 14 suuralueeseen, jotka on puolestaan jaoteltu tilastoalueisiin ja nämä edelleen pienalueisiin. Suuralueiden numerokoodit koostuvat kahdesta numerosta, tilastoalueiden neljästä numerosta ja pienalueiden kuudesta numerosta. Tilastoalueiden koodeissa kaksi ensimmäistä numeroa ilmoittavat suuralueen. Pienalueiden koodeissa kaksi ensimmäistä numeroa ilmoittavat suuralueen ja kaksi keskimmäistä numeroa tilastoalueen.
Suuralueet 01–08 käsittävät suunnilleen entisen Jyväskylän kaupungin, suuralue 09 entisen Säynätsalon kunnan, suuralueet 10–13 suunnilleen entisen Jyväskylän maalaiskunnan ja suuralue 14 entisen Korpilahden kunnan.
Yleistä kielenkäyttöä paremmin vastaava jaottelu Jyväskylän alueista on artikkelissa Jyväskylän kaupunginosat.
Amatsonit (linnut)
Amatsonit ("Amazona") ovat keskikokoisia papukaijoja (nokasta pyrstön kärkeen keskimäärin 30 cm:n molemmin puolin), joilla on lyhyt pyrstö ja suuri pää. Suurin osa lajeista on yleisväriltään vihreitä.
Amatsoneja on Birdlife Suomen mukaan 31 lajia. Lähteestä riippuen laja voi olla 27-32. Suurimmalla osalla lajeista on useita alalajejakin. Useimmat amatsonit on nimetty tunnusomaisen värityksen kautta, kuten keltapääamatsoni ("Amazona oratrix") ja valko-otsa-amatsoni ("Amazona albifrons").
Lemmikkinä Suomen yleisin amatsoni on siniotsa-amatsoni "Amazona aestiva", ja toinen hyvin samannäköinen ja yleinen laji lemmikkinä on kultaposkiamatsoni "Amazona amazonica".
They Stole A Million
They Stole A Million on turkulainen vuonna 2001 perustettu melodista ja melankolista punkrockia soittava yhtye.
Yhtye on luonut nimensä Commodore 64 -tietokonepelistä. Vuoden 2007 kesällä yhtye teki ensimmäisen ulkomaille suuntautuneen kiertueen ja soitti Virossa, Liettuassa, Puolassa ja Saksassa.
Stéphane Diagana
Stéphane Diagana (s. 23. heinäkuuta 1969, Saint-Affrique, Ranska) on ranskalainen yleisurheilija, jonka päämatka on 400 metrin aitajuoksu.
Diagana juoksi Splitin EM-kisoissa 1990 400 metrin aidoissa viidenneksi. Kaksi vuotta myöhemmin hän sijoittui Barcelonan olympialaisissa matkan neljänneksi ajalla 48,13. Myöhemmin samana vuonna hän oli yleisurheilun maailmancupissa 400 metrin aidoissa kolmas. Vuonna 1993 hän voitti Euroopan cupin 400 metrin aidoissa sekä juoksi Stuttgartin MM-kisoissa neljänneksi ajalla 47,64. 1994 hän voitti EM-pronssia 400 metrin aidoissa sekä oli mukana Ranskan joukkueessa, joka voitti hopeaa 4 x 400 metrin viestijuoksussa. Kauden lopussa hän sijoittui GP-finaalissa kolmanneksi ja yleisurheilun maailmancupissa pitkässä viestissä kolmanneksi.
Diagana voitti MM-pronssia Göteborgin MM-kisoissa 1995 400 metrin aidoissa. Kaksi vuotta myöhemmin hän voitti lajin maailmanmestaruuden Ateenan MM-kisoissa. Kauden lopussa hän juoksi GP-finaalissa toiseksi. 1998 hän voitti GP-finaalin ja Sevillan MM-kisoissa 1999 MM-hopeaa. Münchenin EM-kisoissa 2002 Diagana voitti EM-kultaa ajalla 47,58. Kauden lopussa hän sijoittui GP-finaalissa toiseksi. Pariisin MM-kisoissa 2003 hän karsiutui 400 metrin aitojen välierissä, mutta oli mukana Ranskan viestijoukkueessa, joka voitti pitkässä viestissä MM-kultaa.
Diagana pitää hallussaan 400 metrin aitajuoksun Euroopan-ennätystä.
Teisamenos
Teisamenos oli kreikkalaisessa mytologiassa ja Peloponnesoksen alueen, johon kuuluivat Argos, Mykene ja Sparta, kuningas. Hän oli Oresteen ja Hermionen poika. Hänellä oli lapset Kometes, Daimenes, Sparton, Tellis ja Leontomenes.
Oresteen kuoleman jälkeen hän joutui puolustamaan valtakuntaansa Aristomakhoksen johdolla hyökänneitä herakleideja vastaan, jotka halusivat jälleen valloittaa esi-isiensä maat. Hän kaatui Argoksen taistelun aikana, ja herakleidit valloittivat hänen valtakuntansa. Toisen lähteen mukaan Teisamenos säilyi hengissä, mutta joutui pakenemaan akhaialaisten kanssa. Niin hän vaati joonialaisia antamaan heidän asettua heidän alueelleen asumaan pohjoisessa Peloponnesoksessa. Tästä seurasi uusi taistelu, jonka akhaialaiset voittivat, mutta jonka aikana Teisamenos kaatui ja haudattiin Helikeen. Myöhemmin Teisamenoksen jäännökset siirrettiin Spartaan oraakkelin neuvosta.
Antti Mäkelin
Antti Mäkelin (12. huhtikuuta 1871 Iitti – 6. maaliskuuta 1948 Helsinki) oli vahtimestari, kahvilan pitäjä ja yksi Suomen ensimmäisistä kansanedustajista. Mäkelin toimi eduskunnassa SDP:n ryhmässä vuosina 1907–1909 ja 1917. Hänet valittiin kansanedustajaksi Pohjois-Savosta.
Mäkitupalaisten Matti Mäkelinin ja Sofia Erikintyttären poika Antti työskenteli paimenpoikana ja renkinä 1880–1896. Mäkelin oli mukana sähköistämässä Ruokolahtea, Helsinkiä ja Poria 1896–1904, kunnes hänet valittiin Kuopion työväenyhdistyksen vahtimestariksi 1904. Kuopiossa hän tuli tunnetuksi Kuopion suurlakkokomitean puheenjohtajana 1905. Lisäksi hän toimi Savon Työmiehen vastaavana toimittajana 1906–1907. Antti Mäkelin osallistui ns. Forssan kokoukseen 1903 Imatran työväenyhdistyksen edustajana.
Kansanedustajaksi Mäkelin valittiin ensimmäisissä eduskuntavaaleissa. Hän uusi paikkansa seuraavissa vaaleissa, mutta jätti eduskunnan 1909 henkilökohtaisiin syihin vedoten. Hänen tilalleen kansanedustajaksi nousi Pekka Aakula.
Kahvilan pidon Mäkelin aloitti Kuopiossa vuonna 1908. Kuopion työväenyhdistyksen taloudenhoitajana hän toimi 1922–1926.
Mäkelin vangittiin poliittisista syistä 1918. Hän vapautui vankilasta 1921.
Mäkelinin puoliso oli kansanedustaja Emmi Mäkelin, o.s. Lindeman, jonka kanssa hän avioitui 1901. Hänet on haudattu Helsingin Hietaniemen hautausmaalle.
Pentti Salmi
Pentti Salmi -nimisiä henkilöitä:
Emmi Mäkelin
Emma (Emmi) Serafia Mäkelin (o.s. "Lindeman", 1. huhtikuuta 1874 Lappi – 6. elokuuta 1962 Jyväskylä) oli suomalainen kätilö ja poliitikko. Mäkelin toimi SSTP:n kansanedustajana Kuopion läänin läntisestä vaalipiiristä vuosina 1922–1923. Hän kuului myös Kuopion kaupunginvaltuustoon.
Työnjohtaja Karl Fredrik Lindemanin ja Serafia Samuelintyttären lapsi kävi keskikoulun. Hän työskenteli kotiopettajana, kunnes kätilökurssi 1904 pätevöitti hänet uuteen ammattiin. Kätilönä hän työskenteli Kuopiossa 1904–1931. Miehensä kanssa hän aloitti kahvilan pidon vuonna 1908.
Kansanedustajaksi Mäkelin valittiin vaaleissa 1922. Eduskuntaura jäi lyhyeksi kun hänet vangittiin muiden ryhmänsä jäsenten kanssa syksyllä 1923.
Mäkelinin puoliso oli kansanedustaja Antti Mäkelin, jonka kanssa hän avioitui 1901. Heille syntyi kolme lasta Sylvi, Irma ja Joel. Näistä Irma ja Joel muuttivat sukunimensä myöhemmin Matinsaloksi.
Pentti Salmi (toimittaja)
Pentti Salmi (s. 13. tammikuuta 1928 Helsinki) on suomalainen urheilutoimittaja ja -selostaja sekä entinen koripalloilija ja koripallovalmentaja. Hän työskenteli Yleisradion urheilutoimituksessa vuosina 1972–1991 ja oli näkyvä kasvo Urheiluruutu-lähetyksissä ja tunnistettava urheiluääni monissa eri lajeissa. Hänet muistetaan erityisesti koripallo-, jalkapallo- ja yleisurheiluselostuksistaan.
Salmi pelasi koripalloa Helsingin Kisa-Toverien joukkueessa ja valmensi vuosina 1961–1965 seuran viiteen peräkkäiseen Suomen mestaruuteen. Koripallon parissa hän on toiminut myös tuomarina ja Suomen Koripalloliiton vuosikirjan pitkäaikaisena toimittajana. Hän on Suomen Koripalloliiton kunniajäsen numero 5 (3. joulukuuta 1995). Hän on myös käsikirjoittanut lyhytdokumentin "Koripallo 100 vuotta" (1991). Opetusministeriö palkitsi Salmen Pro Urheilu -mitalilla 17. joulukuuta 2007. Maaliskuussa 2017 Urheilutoimittajain Liitto myönsi Salmelle Elämäntyö urheilutoimittajana -tunnustuksen.
Salmi on toimittanut vuodesta 1971 suomalaisen koripallon vuosikirjaa "Koripallokirjaa". Vuonna 2009 se ilmestyi 40. kerran.
Tsongan kieli
Tsonga on bantukielien ryhmään kuuluva kieli, joka on yksi Etelä-Afrikan virallisista kielistä. Tsongan kielestä on olemassa julkaistu sanakirja ja kielioppi ja sillä tehdään radio-ohjelmia. Raamattu käännettiin tsongaksi vuosina 1907-1989.
Isä meidän ("Tata wa hina" im Tsonga):
Rakkaudella, sinun
Rakkaudella, sinun on Paula Koivuniemen vuonna 1993 julkaistu albumi. Albumin on julkaissut CD-levynä, LP-levynä ja C-kasettina Fazer Finnlevy .
Sōjutsu
on japanilainen sotataitoperinne eli ("koryū") joka on erikoistunut sōjutsuun. Hōzōin-ryūn perusti () noin vuonna 1560. In'ei oli buddhalaismunkki Kōfuku-jin temppelistä Narasta, Japanista. Hän oli harjoitellut miekkataitoja Kamiizumi Ise-no-kami Nobutsunan johdolla jonka jälkeen sai opetusta keihäänkäytössä mestari , jonka opetuksessa ja valvonnassa kehitti oman sōjutsu -keihäskoulukunnan.
on japanilainen sotataitoperinne eli ("koryū") joka on erikoistunut sōjutsuun mutta omaa myös miekkailua perinnössään. Owari Kan-ryū -keihäskoulukunnan perusti "Tsuda Gonnojo Taira Nobuyuki" (1654 – 4. heinäkuuta 1698) noin vuonna 1671 kokiessaan valaistumisen vain 16-vuotiaana. Nuoruudessaan hän opiskeli Ito-ryū ja Saburi-ryū keihästyylejä. Owari Kan-ryūstä tuli Owarin provinssin virallinen sōjutsukoulukunta läänin näljännen hallitsijan ("daimyō") Tokugawa Yoshimichin määräyksestä.
Owari Kan-ryū sōjutsulle ominaista on yli 3,60-metrisen (12 shakua pitkän) "kuda yari"n käyttö. Tavallisesta koryū perinteestä poiketen Owari Kan-ryūn harjoittelu aloitetaan ottelu "shiai" ja pariharjoittelulla jonka hallittuaan harjoittelija etenee terävällä keihäällä yksin tehtävään kataharjoitteluun. Otteluharjoittelussa käytetään samankaltaisia suojavarusteita kuin modernissa jukendossa.
Siionin kristityt
Siionin kristityt () on eteläafrikkalainen, erityisesti zulujen ja swazien suosima protestanttinen kristillinen kirkko, jonka juuret ovat lähetystyössä ja sai alkuvaiheessa paljon vaikutteita yhdysvaltalaiselta "Christian Catholic Apostolic Churchilta". Kirkolle tunnusomaisia piirteitä ovat ihmeparantuminen ja kielilläpuhumisen karismaattinen lahja. Siionin kristityt on Etelä-Afrikan suurin kristillinen kirkkokunta ja siihen kuuluu 11,1 % väestöstä.
Kirkon perusti afrikaanerilähetystyöntekijä PL Le Roux. Hän erosi vuonna 1903 reformoidusta kirkosta ja liittyi ryhmään, joka oli lähesessä yhteistyössä yhdysvaltalaisen John Alexander Dowien perustaman "Christian Catholic Apostolic Churchin" kanssa. Muutaman vuoden kuluttua ryhmä lähestyi helluntailaisuutta ja omaksui sen kielilläpuhumisperinteen, mutta säilytti kirkon alkuperäisen nimen. Le Rouxin liityttyä vastaperustettuun helluntaiseurakuntaan, kirkon johtajaksi nousi afrikkalainen Daniel Nkonyane vuonna 1908.
Tislattu vesi
Tislattu vesi on raakavedestä tislaamalla aikaansaatua erittäin puhdasta vettä, jota käytetään muun muassa lääketieteellisissä tarkoituksissa ja laboratorioissa.
Vesi kuumennetaan höyryllä tai sähköllä höyryksi. Nykymittapuulla veden tislaus on melko kallis toimenpide, mutta sairaaloiden höyrynkehittimien yhteydessä kannattava. Haittoina ovat kloorista (Cl) ja humuksesta syntyvät yhdisteet, jotka tislautuvat veden mukana, minkä vuoksi suurissa höyrynkehittimissä vesi on esipuhdistettu. Tislauksen jälkeen vesi voidaan kerätä esimerkiksi haponkestäviin terässäiliöihin, joista voi liueta kromia (Cr) ja rautaa (Fe). Tärkein syy veden tislaukseen on nykyisin mikrobipuhtaus. Vesi voi kuitenkin saastua myöhemmin.
Muita vedenpuhdistusmenetelmiä ovat mm. suodatus aktiivihiilellä (puhdistaa kloorin vesijohtovedestä), käänteisosmoosi (ei poista kaasuja), ioninvaihto (ei poista heikosti varauksellisia tai varauksettomia orgaanisia komponentteja), elektrodeionisaatio ja UV-säteilytys.
Akuissa käytetään usein edullisempaa ionipuhdistettua vettä (ns. akkuvesi), joka ei johda sähköä.
Toisin kuin yleensä luullaan, tislatun veden juomisen ei ole todistettu olevan terveydelle haitallista. Sen maku voi kuitenkin poiketa selvästi vesijohtovedestä.
Georgi Konstantinovitš Romanov
Ruhtinas Georgi Konstantinovitš Romanov (6. toukokuuta 1903 – 7. marraskuuta 1938) oli venäläinen aatelismies ja ruhtinas Konstantin Konstantinovitš Romanovin ja Elisabeth Saksi-Altenburgin nuorin poika.
Venäjän vallankumouksen aikana vuonna 1917 Georgi pakeni äitinsä ja siskonsa kanssa Ångermanland-laivalla Ruotsiin (Tallinnan, Helsingin ja Maarianhaminan kautta Tukholmaan), Ruotsin kuningattaren kutsusta. Tukholman satamassa perhe tapasi prinssi Gustaf Adolfin, joka vei heidät kuninkaalliseen palatsiin.
He asuivat Ruotsissa kaksi vuotta, ensin Tukholmassa, sitten Saltsjöbadenissa. Ruotsissa asuminen oli kuitenkin liian kallista, joten he muuttivat kuningas Albert I:n kutsusta Belgiaan. Myöhemmin he asettuivat Altenburgiin, Saksaan, jossa perhe asui 30 vuotta, lukuun ottamatta paria Englannissa vietettyä vuotta. Elizabeth kuoli vuonna 1927 Leipzigissa.
Georgista tuli menestyvä sisustusarkkitehti. Naimisiin hän ei koskaan mennyt. Hän kuoli New York Cityssä 35 vuoden iässä.
Täyttä elämää
Täyttä elämää on Paula Koivuniemen vuonna 1991 julkaistu albumi. Albumin on julkaissut CD-levynä, LP-levynä ja C-kasettina Sonet -levy-yhtiö.
Tallukka-jahti
on Päijännepurjehduksen kiertopalkinto yleiskilpailun tasoitetuin ajoin voittaneelle. Palkinnon on lahjoittanut Hotelli Tallukka vuonna 1988. Tasoituslukujärjestelmä käytetään SPL:n hyväksymiä järjestelmiä.
Taulukossa on ilmoitettu vuosiluvun lisäksi kipparin nimi, kipparin edustaman seura, veneen nimi ja tyyppi sekä LYS-aika että veneen LYS-luku ja osallistujien lukumäärä.
Sen siksi tein
Sen siksi tein on Paula Koivuniemen vuonna 1989 julkaistu albumi. Albumin on julkaissut CD-levynä, LP-levynä ja C-kasettina Sonet -levy-yhtiö. Levy on myynyt kultaa. Siivet-kappale oli mukana Syksyn Sävel kilpailussa 1988.
Vera Konstantinovna Romanova
Ruhtinatar Vera Konstantinovna Romanova (24. huhtikuuta 1906 – 11. tammikuuta 2001) oli venäläinen aatelisnainen ja Konstantin Konstantinovitš Romanovin ja Elisabeth Saksi-Altenburgin nuorin lapsi.
Elisabet, ruhtinas Georgi ja ruhtinatar Vera olivat Pavlovskissa koko sodan ja vallankumouksen ajan. Syksyllä vuonna 1918 bolševikit vapauttivat heidät ja he matkustivat Ångermanland-laivalla Ruotsiin Ruotsin kuningattaren kutsusta. Tukholman satamassa perhe tapasi prinssi Gustaf Adolfin, joka vei heidät kuninkaalliseen palatsiin.
He asuivat Ruotsissa kaksi vuotta. Ensin Tukholmassa sitten Saltsjöbadenissa, mutta Ruotsissa asuminen oli liian kallista, joten he muuttivat Belgiaan, kuningas Albert I kutsusta, ja asettuivat myöhemmin Altenburgiin Saksaan, jossa perhe asui 30 vuotta, paitsi kahta vuotta Englannissa. Elisabeth kuoli vuonna 1927 Leipzigissa.
Ruhtinas Georgi kuoli New York Cityssä vuonna 1938. Vera asui Saksassa aina toisen maailmansodan päättymiseen asti, jolloin hän pakeni Itä-Saksan neuvostomiehitystä Hampuriin ja muutti sieltä Yhdysvaltoihin vuonna 1951.
Vera kuoli Nyackissa, New Yorkissa Tolstoi-säätiön vanhainkodissa vuonna 2001 95 vuoden iässä.
Pasi Rantala
Pasi Rantala (s. 1971) on suomalainen potkunyrkkeilijä ja -valmentaja. Hän on ensimmäinen suomalainen, joka voitti WAKO amatöörien maailmanmestaruuden vuonna 1999. Rantala on toiminut myös Suomen potkunyrkkeilymaajoukkueen päävalmentajana vuodesta 2000. Hänellä on urallaan 51 ottelua, joista 40 voittoa, 11 tappiota ja 0 ratkaisematonta. Hän ei enää kilpaile aktiivisesti.
Hugh Masekela
Hugh Ramopolo Masekela (4. huhtikuuta 1939 Witbank, Etelä-Afrikka – 23. tammikuuta 2018) oli eteläafrikkalainen jazztrumpetisti, -säveltäjä ja vokalisti, jota pidetään yhtenä afrikkalaisen jazzin mestareista. Masekela oli myös maansa apartheidin vastaisen kamppailun keskeisiä vaikuttajia.
Masekelan isä oli kuvanveistäjä ja terveystarkastaja. Masekelan ensimmäinen trumpetti oli Louis Armstrongin entinen, peräisin yhdysvaltalaisten jazzmuusikoiden keskuudessa tehdystä keräyksestä. Hänen ensimmäisiä musiikillisia esikuviaan olivat yhdysvaltalaiset swingmuusikot, mutta hän kiinnostui pian myös bebopista ja sai vaikutteita Dizzy Gillespieltä ja Charlie Parkerilta. Masekela soitti trumpettia ja kävi kiertueilla tanssiyhtyeiden kanssa jo teini-ikäisenä. Vuonna 1958 hän perusti yhtyeen The Jazz Epistles, johon kuului myös pianisti Dollar Brand (myöhemmin Abdullah Ibrahim).
Koska Etelä-Afrikan rotuerottelujärjestelmän vuoksi hän ei voinut jatkaa musiikkiopintojaan kotimaassaan, Masekela muutti ulkomaille ja opiskeli Lontoossa Guildhall School of Musicissa ja Harry Belafonten myöntämän apurahan turvin Manhattan School of Musicissa New Yorkissa. Vuonna 1968 Masekelan instrumentaalikappale ”Grazing in the Grass”, yhdistelmä eteläafrikkalaista mbaqangaa ja mustaa yhdysvaltalaista popmusiikkia, nousi Yhdysvaltain singlelistan ykkössijalle.
Vuonna 1980 Masekela muutti Botswanaan, minne hän perusti mustia muusikoita varten International School of Musicin. Hän osallistui myös Paul Simonin "Graceland"-kiertueelle.
Daily Worker
Daily Worker oli New Yorkissa ilmestynyt sanomalehti, jota julkaisi Kominternia tukenut Yhdysvaltain kommunistinen puolue. Se aloitti toimintansa 1924. Vaikka lehti yleensä heijasteli puolueessa vallinneita käsityksiä, sitä yritettiin aika ajoin muuttaa kuvastamaan vasemmistolaisten mielipiteiden koko kirjoa. Lehden levikki oli parhaimmillaan noin 35 000. Merkittäviä lehteen kirjoittaneita henkilöitä olivat esimerkiksi Robert Minor, David Karr, urheilutoimittaja Lester Rodney, Peter Fryer ja Woody Guthrie.
Lehti laajensi taide- ja viihdeosuuksiaan 1930-luvun Kansanrintama-aikakaudelta lähtien, jolloin puolue julisti kommunismin olevan ”1900-luvun amerikkalaisuutta” ja luonnehti itseään Washingtonin ja Lincolnin perinnön jatkajaksi. Vuonna 1935 pantiin alulle Lester Rodneyn toimittama urheilusivu. Lehden urheiluselostuksissa innostus yhdistyi sosialistiseen kritiikkiin, ja ne muistetaan johdonmukaisesti ammattiurheilun rotuerottelua vastustaneesta kannastaan.
"Daily Workerilla" oli jatkuvia talous- ja jakeluongelmia toisen maailmansodan jälkeen. Monet liikkeet ja uutiskojut eivät halunneet myydä lehteä. 1950-luvun McCarthyismin voimakas antikommunismi aiheutti julkaisulle lisää vaikeuksia. Se ei kuitenkaan aina toiminut siten, kuin sen vastustajat odottivat.
Yhdysvaltain kommunistisen puolueen jäsenluvut olivat pudonneet noin 20 000:een vuoteen 1956 mennessä, jolloin Nikita Hruštšovin Stalinin henkilökulttia koskeva puhe tuli julkiseen tietoon. Lehdessä julkaistiin artikkeleita, jotka tukivat vuoden 1956 Unkarin kansannousun varhaisia vaiheita. Päätoimittaja John Gates avasi lehden keskustelulle, joka näytti ennakoivan joko puolueen elpymistä tai hajoamista.
Yhdysvaltain kommunistisen puolueen (CPUSA) sisäisistä yhteenotoista huolimatta lehti päätti lopulta hyväksyä Neuvostoliiton suorittaman kapinan tukahduttamisen. Seurannut sekasorto aiheutti sen, että noin puolet jäsenistä jätti puolueen, mukaan lukien Gates ja useat "Daily Workerin" toimituksen jäsenet.
CPUSA joutui lopettamaan päivittäislehden julkaisemisen. Puolue selviytyi kuitenkin toimintakykyisenä. Hieman myöhemmin se julkaisi viikonloppulehti "The Workeria" 1958–1968. Tiistainumero "The Midweek Worker" lisättiin valikoimaan 1961, ja se jatkoi toimintaansa vuoteen 1968, jolloin valmistustahtia tihennettiin. Entisen CIA-vakooja Philip Ageen mukaan suuri osa lehden tilaajista oli tuolloin CIA-agentteja tai tiedustelupalveluun liittyneitä julkisivuyhtiöitä. Agee väitti, että CIA:n lehdelle näin antama rahoitus mahdollisti "Workerin" toiminnan jatkumisen.
Vuonna 1968 kommunistinen puolue alkoi jälleen julkaista newyorkilaista päivittäislehteä, jonka nimi oli tällä kertaa "The Daily World". Lehti yhdistettiin 1986 puolueen länsirannikolla ilmestyneeseen viikoittaislehti "People’s Worldiin". Uusi "People’s Daily World" ilmestyi 1987–1991, minkä jälkeen päivittäisestä julkaisusta luovuttiin. Lehden ilmestymistä harvennettiin viikoittaiseksi ja uudeksi nimeksi tuli "People’s Weekly World", joka on edelleen (2007) Yhdysvaltain kommunistisen puolueen lehti.
Volkstaat
Volkstaat () on Etelä-Afrikan afrikaanerivähemmistölle ehdotettu itsenäinen kotimaa, jonka ajatus syntyi maan apartheid-järjestelmän lakkauttamisen jälkeen. Volkstaatin perustamista ajava Vapausrintama plus-puolue ei kuitenkaan ole onnistunut hankkimaan maassa merkittävää kannatusta.
Vapausrintama plus katsoo, että afrikaanereilla on oikeus itsehallintoon, koska he muodostavat vähemmistöryhmän maan väestöstä. Se katsoo, että afrikaansin kieli on uhattuna kulttuurillisen assimilaation seurauksena.
Ktesifon
Ktesifon oli muinainen kaupunki Mesopotamiassa Tigriksen itärannalla. Kaupungin rauniot sijaitsevat Irakissa noin 35 kilometriä Bagdadista etelään. Joen toisella rannalla sijaitsi Seleukeia. Ktesifon oli parthialaisten arsakidien ja heidän seuraajiensa sassanidien pääkaupunki. 500-luvulla kaupunki oli maailman suurin.
Candidatus Carsonella ruddii
Candidatus Carsonella ruddii on endosymbionttinen bakteeri, jonka genomi on pienin kaikista tunnetuista bakteereista. Sillä ei ole monia elämälle välttämättömäksi luokiteltuja geenejä, mikä ehkä viittaa sen ehkä hankkineen organellimaisen elintavan. Sen genomi on vain kolmanneksen parasiittisesti elävän "Nanoarchaeum equitansin" genomista, joka oli tätä ennen pienin tiedetty genomi. "C. ruddiilla" on myös paljon suurempi osuus proteiineja ja RNA:ta koodaavaa aluetta genomista, 97.3%, kuin muilla tunnetuilla bakteereilla. Myös DNA:n AT-pitoisuus on huomattavan korkea. "C. ruddiilta" puuttuvia geenejä ovat esimerkiksi DNA:n kahdetumiseen, transkriptioon ja translaatioon liittyvät geenit sekä kolmen tärkeän aminohapon synteesin geenit.
"C. ruddii" esiintyy endosymbionttina kaikissa nilassa kulkevaa mahlaa syövissä "Psyllidae"-heimon hyönteisissä.
Demetria Washington
Demetria Washington (s. 31. joulukuuta 1979) on yhdysvaltalainen 400 metrin juoksija.
Washington kilpaili Edmontonin MM-kisoissa 2001, joissa karsiutui 400 metrin välierissä ajalla 51,26. Kaksi vuotta myöhemmin Pariisin MM-kisoissa hän karsiutui 400 metrin henkilökohtaisen kilpailun välierissä, mutta oli mukana voittamassa 4 x 400 metrin viestijuoksussa MM-kultaa.